
ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS



AIŠKINAMASIS RAŠTAS
„DĖL ŠILUTĖS RAJONO SAVIVALDYBĖS BENDROJO UGDYMO MOKYKLŲ 2–4 KLASIŲ MOKINIŲ MOKYMO PLAUKTI PROGRAMOS ĮGYVENDINIMO TVARKOS APRAŠO PATVIRTINIMO“ PROJEKTO


2023-10-16 
Šilutė


	1. Rengiamo projekto tikslai ir uždaviniai. 
Patvirtinti Šilutės rajono bendrojo ugdymo mokyklų 2–4 klasių mokinių mokymo plaukti programos įgyvendinimo tvarkos aprašą

	2. Kaip šiuo metu yra sureguliuoti projekte aptarti klausimai. 
Šilutėje pradėjus veikti baseinui, atsirado galimybė pradinių klasių mokinius mokyti plaukti. Vadovaujantis Mokinių, besimokančių pagal pradinio ugdymo programas, mokymo plaukti proceso vykdymo rekomendacijomis, patvirtintomis Lietuvos Respublikos švietimo ir mokslo ministro 2016 m. gruodžio 5 d. įsakymu Nr. V-1087 „Dėl Mokinių, besimokančių pagal pradinio ugdymo programas, mokymo plaukti proceso vykdymo rekomendacijų, patvirtinimo“ siūlome patvirtinti Šilutės rajono savivaldybės bendrojo ugdymo mokyklų 2–4 klasių mokinių mokymo plaukti programos (toliau – Programos) įgyvendinimo tvarkos aprašą. Šiame apraše yra išdėstyti Programos tikslai ir uždaviniai, finansavimo sąlygos, 2–4 klasių mokinių mokymo plaukti proceso organizavimas ir vykdymas, reikalavimai baseinui ir Programos vykdytojams, mokinių pažangos ir pasiekimų vertinimo nuostatos. Šioje programoje dalyvaus visų Šilutės rajono bendrojo ugdymo mokyklų 2–4 klasių mokiniai. Mokiniai mokysis plaukti per fizinio ugdymo pamokas. Mokyklos atsakingos už mokinių atvežimą į baseiną. Sudaryti baseino lankymo grafikai. Ši programa bus finansuojama iš savivaldybės biudžeto lėšų. Įstaigai apmokama pagal Savivaldybės tarybos patvirtintas teikiamų paslaugų kainas (viena pamoka 3 Eur mokiniui).


	3. Kokių pozityvių rezultatų laukiama. 
Bus sudarytos sąlygos išmokti plaukti ir saugiai elgtis vandenyje ir prie vandens 2–4 klasių mokiniams. 


	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta. 
Neigiamų pasekmių nebus.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.
Nereikia. 

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgiant į Teisės aktų projektų antikorupcinio vertinimo taisykles. 
Reikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
Išlaidų kompensavimui mėnesiui reikės apie 5 000 Eur, metams – 45 000 Eur. 

	8. Projekto autorius ar autorių grupė. 
Švietimo skyriaus vedėja Dainora Butvydienė.

	 9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
Mokymas plaukti.

	10. Kiti, autorių nuomone, reikalingi pagrindimai ir paaiškinimai. 
Nėra.





Skyriaus vedėja 				                                                     Dainora Butvydienė





